อาการคือผมตื่นมาแล้วอยู่ดีๆก็เป็นอาการคือผมลองทดสอบตัวเองถ้ากลั้นหายใจไว้หลังจากสูดลมหายใจผมขยับตัวอะไรได้ไม่รู้สึกเจ็บปวดแต่ถ้าหายใจออกแล้วผมไล่อากาศออกปอดหมดถ้าเอี่ยวตัวไปด้านขวาจะเจ็บปวดมากตรงหน้าอกด้านซ้ายค่อนมาทางฝั่งกลาง(บริเวณหัวใจ) แต่แปลกตรงที่ผมเอี่ยวตัวไปด้านซ้ายหรืออยู่ในท่าตรงอาการจะไม่ค่อยออกชัดไหมครับว่าเป็นเกี่ยวกับหัวใจขอความกรุณาด้วยครับ
สวัสดีค่ะ อาการรู้สึกหายใจได้เต็มที่เพราะเจ็บตรงหน้าอก ปวดๆ คล้ายจะช้ำ ดังกล่าวมานั้น อาจะเกิดจาก กล้ามเนื้อหรือกระดูกอ่อนที่อกอักเสบ การมีปลายเส้นประสาทอักเสบ อาจจะปวดเป็นลักษณะปวดจี๊ดๆ ปวดจากกระดูกซี่โครงหัก หากก่อนหน้านี้มีประวัติอุบัติเหตุนำมาก่อน ปวดจากเยื่อหุ้มปอดหรือเยื่อหุ้มหัวใจอักเสบ แต่พบได้น้อย ส่วนเรื่องของหัวใจขาดเลือดนั้น มักจะปวดหรือเจ็บตรงอกซ้ายเหมือนมีของหนักมาทับ เป็นมากตอนออกแรงได้ และมักไม่ค่อยเกิดในคนอายุน้อยที่ไม่ได้มีโรคประจำตัวอะไรมาก่อนในเบื้องต้น ให้พักการใช้งานบริเวณที่เป็น งดยกของหนัก ระวังการกระทบกระแทก กินยาแก้ปวดเพื่อบรรเทาอาการได้ และสังเกตอาการค่ะ ถ้ายังมีอาการเป็นมากต่อเนื่อง เจ็บทำให้นอนไม่ได้ หรือทำให้หายใจไม่สะดวก เหนื่อยง่ายมากขึ้นชัดเจน ควรไปพบแพทย์